Wadi Rum

Wadi Rum (arabisk: وادي رم Wādī Rum) er et klipperikt ørkenområde og den største wadien i Jordan. Navnet kan være inspirert av Iram, en tapt by som som nevnes i Koranen (arabisk: إرَم ذات العماد, Iram ḏāt al-`imād, i suren al-Fajr [6-14]). Ormrådet har også navnet Valley of the Moon ( وادي القمر Wādī al-Qamar). Området ligger i guvernementet Akaba langt sør i Jordan, ikke langt fra grensen til Saudi-Arabia. I 1998 ble Wadi Rum erklært til jordansk naturvernsområde. The Wadi Rum Protected Area ble dessuten i 2011 gjort til del av Verdensarven (UNESCO). Geografi Wadi Rum ligger cirka 70 km nordøst for havnebyen Aqaba i det sørlige Jordan og løper parallelt med Wadi Arabah i vest. Området ligger på 800 m.o.h., har et areal på cirka 720 km² og er ca 100 km langt og ca 60 km bredt. De høyeste høydene er Jebel Um Adaami på ca 1832 m og Jebel Rum på ca 1754 m. Landsbyen Rum er den eneste bosetningen i området og befolkes av beduinfolket Zalabia. Landsbyen ligger ca 35 km fra hovedveien «Desert Highway» (som forbinder Aqaba og Amman) og ca 6 km fra landsbyen ligger også besøkssenteret (Visitors Centre). Wadi Rum har et fascinerende landskap som preges av den røde ørkensanden omgitt av sandsteins- og granittklipper i gult, hvitt, rødt og brunt og er et populært utfluktsmål. De mest kjente geologiske formasjonene er Jebel Burdah og Wadi Rum Monument . Området er et beskyttet område (Protected Area of Wadi Rum) og forvaltes av selskapet Royal Society for the Conservation of Nature. Historie Wadi Rum har vært bebodd siden førhistorisk tid, blant annet av thamuder og nabateere. En rekke klippemalerier som Alamelehtegningene og Anfashiehtegningene og andre levninger som Aretastemplet vitner om dette. Langt senere ankom Zalabieh-beduinene. Til å begynne med bodde de i telt. Landsbyen deres hadde på 1900-tallet rundt 700-800 mennesker. Av disse var 80 % av disse personene var enten pensjonert fra hæren eller politiet. Kamelen er favorittdyret til Zalabieh-beduinene. Det er et symbol på maskulin stolthet. Kamelracing er en viktig sport for beduinene. Disse rasene lar beduiner delta i konkurranse, og etablere manndom og makt i sitt samfunn. Området ble viden kjent gjennom T. E. Lawrence som tilbragte en lengre tid her under det arabiske opprør mot det osmanske rike årene 1916 - 1918. Lawrence skrev siden inngående om området i sin selvbiografi Seven Pillars of Wisdom. Den såkalte Desert Patrol, opprettet i 1931 av Glubb Pasha (den britiske offiser John Bagot Glubb), som hadde en avdeling stasjonert her. Dette var en paramilitær enhet bestående av beduiner i britisk tjeneste, som hadde som hoivedoppgave å vokte Pateestinamandatets transjordanske grenser mot Saudi-Arabia, Irak og Syria, og dessuten å være med på å beskytte Iraq Petroleum Company (IPC)s oljeledninger. Den deltok også i felten i Syria og Irak ubder Andre verdenskrig. Turisme Wadi Rum er et viktig turistmåle i Jordan. Å tilbringe natten under stjernene, ri på arabiske hester og fotturer og fjellklatring i de massive fjellformasjonene er populært. Fjellklatrere er spesielt tiltrukket av granitt- og sandsteinsformasjonene, mens turgåere nyter stillheten. Henteturer av varierende lengde tilbys for dagsturister. Disse turistaktivitetene er hovedinntektskilden for beduinene. I 2017 tiltrakk Wadi Rom seg 162.000 turister. Wadi Rum og filminnspillinger En rekke filmer er innspilte i Wadi Rum, deriblant «Lawrence of Arabia» 1962, «Red Planet» 2000 og «The Martian» 2015. Utvalg av filmer Lawrence of Arabia (1862) – David Lean innspilte meget av filmen i Wadi Rum. Prometheus (2012) – scener for the Alien Planet The Last Days on Mars (2013) – filmet for scener av planetens overflate. The Martian –innspillingen av denne filmen av Ridley Scott begynte i mars 2015, med scener som sulle forestoille planeten mars' overflate. Theeb – Filmet for det meste i Wadi Rum, og i Wadi Araba. Rogue One: A Star Wars Story, for scener fra Jedha. Aladdin (2019), en remake av Disney-filmen av samme navn, fra 1992. Star Wars: The Rise of Skywalker, for scener fra ørkenplaneten Pasaana. Dune (2021), for ørkenplaneten Arrakis. Dune: Part Two (2023) Aadujeevitham (2024) – ørkenscenene fra denne malayalamfilmen innspilt for det meste i Wadi Rum. Moon Knight (2022), benyttet for scener utenfor Ammits gravmæle. The Amazing Race 34 John Wick: Chapter 4 (2023), for en ørkenscene mens John Wick er i farten. Galleri Referanser Litteratur Frank Rainer Scheck: Jordanien. Völker und Kulturen zwischen Jordan und Rotem Meer. 6. Aufl., DuMont-Reiseverlag, Ostfildern 2011, ISBN 978-3-7701-3979-8 F.V. Winnett: A Study of the Lihyanite and Thamudic Inscriptions. University of Toronto Press, Oriental Series No. 3. [1] Arkivert 3. mai 2018 hos Wayback Machine. Eksterne lenker Kart over Wadi Rum Bilder fra Wadi Rum Det lokale turistbyrå om Wadi Rum UNESCO tentativelist (en) Wadi Rum – kategori av bilder, video eller lyd på Commons